Ekspertene velger hver sin spiss mot Malta
– Nå tåler vi to kreative spillere på midten, sier TV 2s landslagsekspert til VG. Les også: Disse bør starte, mener VGs landslagskommentator Mini ønsker to forandringer fra Norge-laget som slo Kroatia 2-0 på Ullevaal 6. september: IFK Göteborgs Haitan Aleesami bør være venstreback i Tom Høglis skadefravær, mens Rosenborgs Selnæs blikk og pasningsfot bør prioriteres foran Tetteys defensive egenskaper. – Selnæs er mye bedre offensivt enn Tettey. Han spiller pasninger fremover. Tettey er en strålende defensiv midtbanemann, som tar tak i ballen og dytter ballen til de kreative, sier Mini – og mener det er plass til to kreative sjeler på midten mot tabelljumbo Malta. Stefan Johansen, som sliter med en vond nakke, er usikker på om han blir klar til Malta-matchen. Hvis Johansen må kaste inn håndkleet, bør Tettey og Selnæs utgjøre midtbane-duoen – og Markus Henriksen fortsette i den fremskutte rollen, mener TV 2-eksperten.Han mener landslagsmålløse Alexander Søderlund bør få fortsette på topp. – Det er ingen tvil om at Søderlund skal spille spiss, sier Mini om Rosenborg-spissen som sliter med en vond tå og defor har trent alternativt så langt på denne landslagssamlingen. – Hvorfor ikke King? – Søderlund er mye bedre i boksen. Han vinner flere hodedueller, og er oftere foran målet. Men hvis du spør om Italia-kampen, så vil du få et helt annet svar av meg, sier fotballeksperten. VGs landslagskommentator Knut Espen Svegaarden er uenig med Mini på to punkter. Han vil gi fornyet tillit til Tettey, og han mener Joshua King bør starte mot Malta. – Jeg går for King. Han er raskere, mer bevegelig og fysisk sterkere, argumenterer Svegaarden. Rosenborg-trener Kåre Ingebrigtsen vil ha Stefan Johansen i en mer offensiv rolle, og dermed gi plass til sin egen RBK-elev Ole Selnæs sentralt på midtbanen. – Det er positivt at det er engasjement rundt hvem som skal spille. Det har gledet meg å se Ole Selnæs spille på Rosenborg i år, svarte Høgmo på VGs spørsmål om Ingebrigtsen-utspillet. Høgmo beskriver Selnæs som en spiller med stort repertoar. – Han er så sentral i det Rosenborg-laget at du ser forskjell på RBK med og uten ham. Det er ros til måten han fremstår på. En ledertype, sier Høgmo. Om spissduellen sier han: – Det er nyanser hele veien. Joshua er en god kontringsspiller når han får store rom å gå i, som borte mot Malta. Søderlund er en veldig god boksspiller. Det er den største forskjellen på de to. Minis lag: Nyland – Elabdellaoui, Hovland, Forren, Aleesami – Johansen, Selnæs – Skjelbred, Henriksen, Berget – Søderlund Svegaardens lag: Nyland – Elabdellaoui, Hovland, Forren, Aleesami – Johansen, Tettey – Skjelbred, Henriksen, Berget – King
Jahn Ivar Jakobsen mener landslagssjef Per-Mathias Høgmo bør ofre Alexander Tettey (29) – og heller bruke kreative Ole Kristian Selnæs (21) mot Malta. bruke kreative Ole Kristian Selnæs (21) mot Malta.